Nr. C 325/6 De Europæiske Fællesskabers Tidende 6.12.84 
KOMMISSIONEN 
Forslag til Rådets forordning (EØF) om et program til støtte for den teknologiske 
udvikling i kulbrintesektoren 
KOM(84) 658 endelig udg. 
(Forelagt Rådet af Kommissionen den 26. november 1984) 
(84/C 325/06) 
RÅDET FOR DE EUROPÆISKE 
FÆLLESSKABER FIAR -
under henvisning til traktaten om oprettelse af Det 
europæiske økonomiske Fællesskab, særlig artikel 
235, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under hevisning til udtalelse fra Det økonomiske og 
sociale Udvalg, og 
ud fra følgende betragtninger: 
Udformningen af en fælles energipolitik er et af de 
mål, Fællesskabet har sat sig, og det påhviler Kom­
missionen at foreslå de foranstaltninger, der skal træf­
fes; med henblik herpå har Rådet vedtaget forordning 
(EØF) nr. 3056/73 af 9. november 1973 om støtte til 
fællesskabsprojekter inden for kulbrintesektoren ('); 
på grund af kulbrinternes betydning for Fællesskabets 
energiforsyning og Fællesskabets afhængighed af im­
port udgør gennemførelsen af foranstaltninger, hvor­
ved forsyningen kan sikres på lang sigt, et af de 
grundlæggende mål for en sådan politik; 
tilskyndelse til teknologiske udviklingsaktiviteter, der 
er direkte forbundet med eftersøgning, udnyttelse, op­
lagring og transport af kulbrinter, kan forbedre forsy­
ningssikkerheden og kan derfor være et middel til at 
gennemføre denne politik; 
det påhviler først og fremmest olieindustrien at påtage 
sig finansieringen af sådanne aktiviteter; på grund af 
de store risici og de betydelige investeringer, som 
disse aktiviteter indebærer, bør Fællesskabet dog 
kunne yde støtte hertil, bl.a. i de tilfælde, hvor dette 
kan fremskynde gennemførelsen af visse projekter; teknologisk udvikling bør ikke forveksles med forsk­
ning, selv om visse faser af de teknologiske ud­
viklingsprojekter kan omfatte forskningsaktiviteter; 
fællesskabsstøtte kan tilskynde til en koncentrering af 
indsatsen i virksomheder, der er beliggende i to eller 
flere medlemsstater; 
servicevirksomheder og virksomheder, der fremstiller 
udstyr, spiller en vigtig rolle i disse teknologiske ud­
viklingsaktiviteter ; 
projekter, der er af væsentlig betydning for Fællesska­
bets forsyningssikkerhed på kulbrinteområdet, og som 
angår teknologiske udviklingsaktiviteter, der er di­
rekte forbundet med eftersøgning, udnyttelse, oplag­
ring eller transport, vil kunne modtage en sådan 
støtte; støtten bør være af finansiel art; 
som følge af den udpræget internationale struktur i 
olie- og gasforetagender og disses aktiviteter bør 
sager vedrørende fællesskabsprojekter fremsendes 
direkte til Kommissionen; 
et rådgivende udvalg sammensat af medlemsstaternes 
repræsentanter kan bistå Kommissionen i udvælgelsen 
af projekter, hvortil der ydes støtte; 
de af Fællesskabet ydede fordele må ikke ændre kon­
kurrencevilkårene på en måde, der er uforenelig med 
traktatens bestemmelser derom; 
Fællesskabet må disponere over alle de nødvendige 
midler til i hvert enkelt tilfælde at kunne vurdere de 
fordele, som vil kunne opnås ved gennemførelsen af 
disse projekter, og deres overensstemmelse med Fæl­
lesskabets energipolitiske målsætninger; 
med henblik herpå må støttemodtagerne til gengæld 
påtage sig forpligtelser over for Fællesskabet; 
(') EFT nr. L 312 af 13. 11. 1973, s. 1. Kommissionen har i sine rapporter til Rådet og Parla­
mentet vedrørende gennemførelsen af forordning 
6.12. 84 De Europæiske Fællesskabers Tidende Nr. C 325/7 
(EØF) nr. 3056/73 foretaget en evaluering af det pro­
gram, der blev iværksat i 1974 i henhold til denne 
forordning; denne evaluering har vist, at aktionen bør 
videreføres og tilpasses under hensyntagen til de ind­
vundne erfaringer; tilpasningen vedrører navnlig pro­
grammets varighed, beslutningsprocessen, fastlæggel­
sen af prioriterede målsætninger og fremgangsmåden 
for programmets inværksættelse; 
traktaten indeholder ikke den fornødne hjemmel til 
gennemførelse af denne aktion — 
UDSTEDT FØLGENDE FORORDNING: 
Artikel 1 
Fællesskabet kan yde støtte til gennemførelsen af pro­
jekter, der henhører under de i artikel 2 definerede 
områder, og som er af ganske særlig betydning for 
Fællesskabets forsyningssikkerhed på kulbrinteom­
rådet. 
Artikel 2 
1. I denne forordning forstås ved teknologiske ud­
viklingsprojekter i kulbrintesektoren (herefter be­
nævnt »projekter«) projekter, der vedrører eftersøg­
ning, udnyttelse, oplagring og transport af kulbrinter, 
og som opfylder følgende betingelser: 
— projektet tager sigte på udvikling af innovative tek­
nikker, metoder eller produkter eller iværksættelse 
af en ny anvendelse af teknikker, metoder eller 
produkter, for hvilke forskningsfasen er afsluttet; 
— projektet indebærer gode muligheder for indu­
striel og kommerciel levedygtighed; 
— gennemførelsen af projektet indebærer finansielle 
vanskeligheder som følge af tekniske og kommer­
cielle risici af et sådant omfang, at projektet med 
stor sandsynlighed ikke ville kunne gennemføres 
uden finansiel støtte fra Fællesskabet. 
2. Projekterne kan gennemføres på Fællesskabets 
område eller uden for dette. 
3. Den finansielle støtte kan ydes til et projekt som 
helhed eller til forskellige faser af projektet. 
Artikel 3 
Ansvaret for projekterne påhviler en fysisk eller juri­
disk person, etableret i henhold til de i medlemssta­
terne gældende retsforskrifter. 
Såfremt etablering af en juridisk person til gennemfø­
relse af et projekt påfører de deltagende foretagender yderligere byrder, vil projektet kunne gennemføres 
ved et almindeligt samarbejde mellem fysiske eller ju­
ridiske personer. I dette tilfælde hæfter disse personer 
solidarisk og individuelt for de forpligtelser, Fælles­
skabets støtte medfører. 
Artikel 4 
1. Støtten til et projekt ydes i form af et finansielt 
bidrag fra Fællesskabet på de betingelser, der er fast­
sat i artikel 4, stk. 2 og 3, og artiklerne 5, 6 og 7. 
2. Støtten må ikke overstige 49 % af de refusions­
berettigede projektomkostninger. Ved fastsættelsen af 
støttebeløbet tager Kommissionen hensyn til anden al­
lerede modtaget eller påregnet finansiel støtte fra Fæl­
lesskabet, fra medlemsstaterne eller fra anden side 
samt til den del af risikoen, der direkte påhviler de 
ansvarlige for projektet. 
3. Støttebeløbets størrelse fastlægges særskilt for 
hvert enkelt projekt efter den i artikel 5 fastsatte 
fremgangsmåde. 
Artikel 5 
1. Alle projekter, der forelægges af personer eller 
virksomheder med hjemsted i Fællesskabet, efter ind­
kaldelse af projektforslag offentliggjort i De Europæi­
ske Fællesskabers Tidende, gennemgås af Kommis­
sionen på grundlag af følgende oplysninger, som skal 
meddeles af ansøgerne: 
— en detaljeret beskrivelse af projektet, herunder af 
dets forvaltning, 
— projektets betydning for Fællesskabets forsynings­
sikkerhed på kulbrinteområdet, 
— arten og omfanget af de tekniske og økonomiske 
risici ved projektet, 
— projektets omkostninger, dets forventede rentabili­
tet og de fastsatte finansieringsbestemmelser, 
— tidsplan for projektets gennemførelse, 
— den eller de for projektet ansvarliges finansielle 
situation og tekniske kvalifikationer, 
— anførelse af enhver form for påregnet samarbejde 
med andre virksomheder i Fællesskabet eller i 
tredjelande, 
— angivelse af al finansiel støtte, som måtte være 
ydet til projektet af Fællesskabet eller af medlems­
staterne på et tidligere forsknings- og udviklings­
stade, 
Nr. C 325/8 De Europæiske Fællesskabers Tidende 6.12.84 
— nærmere oplysninger om enhver anden fastsat el­
ler forventet støtteforanstaltning fra medlemssta­
ternes eller Fællesskabets side, 
— vurdering af projektets eventuelle følger for men­
neskers sikkerhed og for miljøet, 
— alle andre oplysninger til støtte for anmodningen 
om fællesskabsstøtte. 
2. Kommissionen træffer afgørelse om at yde støtte 
til projekterne efter høring af et rådgivende udvalg 
bestående af repræsentanter for medlemsstaterne. 
Udvalget, hvis formandskab varetages af en repræsen­
tant fra Kommissionen, fastsætter selv sin forretnings­
orden. 
3. Ved udvælgelsen vil der normalt blive givet for­
rang til projekter, der indebærer samarbejde mellem 
to eller flere selvstændige foretagender, som ikke alle 
må være beliggende i samme medlemsstat. 
Artikel 6 
Fællesskabets støtte må ikke ændre konkurrencevil­
kårene på en måde, der er uforenelig med traktatens 
bestemmelser derom. 
Artikel 7 
1. Kommissionen forhandler og indgår de kontrak­
ter, der er nødvendige for gennemførelsen af de pro­
jekter, der udvælges efter den i artikel 5, stk. 2, fast­
satte fremgangsmåde. Den udarbejder med henblik 
herpå en standardkontrakt med angivelse af parternes 
rettigheder og forpligtelser, bl.a. bestemmelserne om 
eventuel tilbagebetaling af den ydede støtte samt be­
stemmelserne vedrørende adgang til resultaterne og 
formidling og udnyttelse heraf. 
2. Den eller de ansvarlige for gennemførelsen af et 
projekt, til hvilket der ydes støtte fra Fællesskabet, 
indsender halvårligt eller på anmodning af Kommis­
sionen denne en rapport om gennemførelsen af de 
med Kommissionen indgåede kontraktlige forpligtel­
ser og navnlig om arbejdets fremadskriden i forbin­
delse med projektet og om udgifterne til dets gen­
nemførelse. 
3. Kommissionen kan foretage kontrol på stedet 
og af dokumenter med henblik på at holde sig orien­
teret om kontraktens gennemførelse og navnlig om 
arbejdets fremadskriden i forbindelse med projektets 
gennemførelse. I tiden for projektets gennemførelse og fem år efter 
dets afslutning har Kommissionen og Revisionsretten, 
eller disses befuldmægtigede, adgang til regnskaberne 
for det projekt, hvortil der er ydet støtte. 
Alle dokumenter, der vedrører projekterne, skal op­
bevares i det samme tidsrum. 
4. Kommissionen kan når dette skønnes rimeligt 
under hensyntagen til omfanget af Fællesskabets 
finansielle støtte og projektets betydning, deltage som 
observatør i møderne i forvaltningsorganerne for pro­
jektet, for så vidt dette er fastsat i kontrakten. 
Artikel 8 
Oplysninger, der modtages i henhold til denne for­
ordning, behandles fortroligt. 
Artikel 9 
Kommissionen forelægger regelmæssigt Parlamentet 
og Rådet en rapport om gennemførelsen af denne 
forordning. 
Artikel 10 
De bevillinger, der afsættes til finansiel støtte i hen­
hold til denne forordning, opføres på De europæiske 
Fællesskabers almindelige budget. 
De samlede bevillinger, der i henhold til denne for­
ordning skønnes nødvendige i perioden fra 1. januar 
1985 til 31. december 1989, andrager 200 mio ECU. 
Artikel 11 
Forordning (EØF) nr. 3056/73 ophæves. 
Forordning (EØF) nr. 3056/73 anvendes dog fortsat 
for projekter, der gennemføres i henhold til udbud 
offentliggjort i medfør af nævnte forordning. 
Artikel 12 
Denne forordning træder i kraft dagen efter offent­
liggørelsen i De Europæiske Fællesskabers Tidende. 
Den anvendes indtil den 31. december 1989. 
Denne forordning er bindende i alle enkeltheder og 
gælder umiddelbart i hver medlemsstat.